უბალდო ფილოლი
უბალდო მატილდო ფილოლი (ესპ. Ubaldo Matildo Fillol; დ. 21 ივლისი, 1950, სან-მიგელ-დელ-მონტე, ბუენოს-აირესის პროვინცია, არგენტინა) — არგენტინელი ფეხბურთელი, მეკარე. 1978 წლის მსოფლიო ჩემპიონი არგენტინის ეროვნული ნაკრების შემადგენლობაში. 1974 წლის გერმანიისა და 1982 წლის ესპანეთის მსოფლიო ჩემპიონატის მონაწილე. მიიჩნევენ არგენტინის ყველა დროის საუკეთესო მეკარედ. ფეხბურთის ისტორიისა და სტატისტიკის საერთაშორისო ფედერაციის გამოკითხვის შედეგად XX საუკუნის მსოფლიოს საუკეთესო მეკარეებს შორის მე-14 ადგილზე, ხოლო XX საუკუნის სამხრეთ ამერიკის საუკეთესო მეკარეებს შორის მე-3 ადგილზე დასახელდა.